6. ΠΡΟΕΔΡΙΚΟ ΔΙΑΤΑΓΜΑ υπ’ αριθ.514 της 10/21 Νοεμ.1984 (ΦΕΚ Α’182) Όροι και προϋποθέσεις χρήσεως ειδικών όπλων αναισθητοποιήσεως και ευθανασίας των ζώων. Έχοντας υπόψη: 1.Τις διατάξεις: α)Της παρ.2 του άρθρ.1 του Νόμ.1421/1984 (ΦΕΚ 27/Α’/13.12.84). β)Της Υ.13/15.2.1984 απόφασης του Πρωθυπουργού “ανάθεση άσκησης αρμοδιοτήτων στον Αναπληρωτή Υπουργό Γεωργίας Γεώργιο Μωραϊτη” (ΦΕΚ 75/Β’/15.2.1984). 2.Τη με αριθ.689/1984 γνωμοδότηση του Συμβουλίου της Επικρατείας με πρόταση των Υπουργών Γεωργίας και Δημοσίας Τάξεως, αποφασίζουμε: Έκταση εφαρμογής Άρθρ.1.-Με το Δ/γμα αυτό ρυθμίζονται θέματα που αφορούν αποκλειστικά τα ειδικά όπλα για την αναισθητοποίηση ή ευθανασία των ζώων και τα εξαρτήματα και λοιπά εφόδια που αναφέρονται στην παρ.1 του άρθρ.1 του Νόμ.1421/84. Παραλαβή – φύλαξη όπλων Άρθρ.2.-1.Η παραλαβή και φύλαξη των εισαγομένων ειδικών όπλων αναισθητοποίησης ή ευθανασίας των ζώων, καθώς και των απαραίτητων εξαρτημάτων, ανταλλακτικών, υλικών και εφοδίων βολής για τη λειτουργία τους, πραγματοποιείται με μέριμνα και ευθύνη της Κεντρικής Αποθήκης Κτηνιατρικών Εφοδίων (ΚΑΚΕ). 2.Κατά των εκτελωνισμό των όπλων και λοιπών ειδών της προηγουμένης παραγράφου παρίσταται υπάλληλος της ΚΑΚΕ κάτοχος της άδειας του άρθρ.2 του Νόμ.1421/1984 και αστυνομικό όργανο της αρμόδιας Αστυνομικής Αρχής. 3.Τα είδη αυτά παραλαμβάνονται από τον υπάλληλο της Κ.Α.Κ.Ε. και μεταφέρονται με συνοδεία αστυνομικών οργάνων στην αποθήκη της ΚΑΚΕ στην οποία διαμορφώνεται ειδικός απόλυτα ασφαλισμένος χώρος στον οποίο η προσέγγιση απαγορεύεται εκτός από το Διευθυντή της και τον εξουσιοδοτημένο υπάλληλο που κατέχει την άδεια της παρ.1. 4.Η ΚΑΚΕ μόλις παραλάβει τα είδη της παρ.1 υποβάλλει λεπτομερή κατάσταση των ειδών αυτών στην Δ/νση Ζωοανθρωπονόσων του Υπουργείου Γεωργίας η οποία ενημερώνει το τηρούμενο υπό αυτής βιβλίο Γενικού Μητρώου και εκτιμώντας τις υπηρεσιακές ανάγκες των περιφερειακών κτηνιατρικών υπηρεσιών του Υπουργείου Γεωργίας εγκρίνει την κατανομή και διάθεση μεταξύ αυτών των ειδών της παρ.1 και δίνει εντολή στην Κ.Α.Κ.Ε. για την αποστολή τους. Μεταφορά όπλων Άρθρ.3.-1.Η Κ.Α.Κ.Ε. συσκευάζει κατά τρόπο ασφαλή τα αποστελλόμενα όπλα και λοιπά είδη του άρθρ.1, επιλέγει με ευθύνη της, τον ασφαλέστερο τρόπο μεταφοράς και παίρνει, κατά την κρίση της, τα απαραίτητα μέτρα για την αποτροπή απώλειας ή κλοπής τους. 2.Η μεταφορά των πιο πάνω ειδών ενεργείται με κρατικά συγκοινωνιακά και μεταφορικά μέσα. Σε περίπτωση όμως που αυτό είναι ανέφικτο πραγματοποιείται και από ιδιωτικές μεταφορικές εταιρείες. Τα μεταφερόμενα είδη μπορεί, κατά την κρίση της Κ.Α.Κ.Ε. και ανάλογα με την ποσότητά τους και τους κινδύνους απώλειάς τους, να συνοδεύονται μέχρι την τελική παραλήπτρια υπηρεσία από υπάλληλο της Κ.Α.Κ.Ε. που είναι κάτοχος της άδειας της παρ.1 του άρθρ.2. 3.Τα αποστελλόμενα είδη παραδίδονται στην παραλήπτρια υπηρεσία με πρωτόκολλο παράδοσης και παραλαβής, το οποίο συντάσσεται σε 3 αντίτυπα, τα οποία μετά την υπογραφή τους και από την παραλήπτρια υπηρεσία αποστέλλονται ανά ένα στην Κ.Α.Κ.Ε. και στην Δ/νση Ζωανθρωπονόσων ενώ το τρίτο παραμένει σ’ αυτή. 4.Κατά τη μεταφορά τους, καθώς και κατά το χρόνο της φύλαξής τους στην Κεντρική Αποθήκη Κτηνιατρικών Εφοδίων και στις Κτηνιατρικές Υπηρεσίες που έχουν κατανεμηθεί, τα όπλα δεν πρέπει να περιέχουν φυσίγγιο. Χρήση των όπλων Άρθρ.4.-1.Η χρησιμοποίηση των όπλων από τους υπαλλήλους που είναι κάτοχοι της αδείας του άρθρ.2 του Νόμ.1421/1984, επιτρέπεται μόνο κατά την εκτέλεση διατεταγμένης υπηρεσίας ή εφόσον αυτοί πλαισιώνουν τα ειδικά συνεργεία περισυλλογής ή εξόντωσης επικίνδυνων, αδέσποτων ή ελεύθερα περιπλανομένων ζώων. 2.Οι Αστυνομικές Δ/νσεις των Νομών φροντίζουν με αίτηση, των Νομαρχιακού επιπέδου κτηνιατρικών υπηρεσιών, για την εκπαίδευση και την άσκηση των παραπάνω υπαλλήλων στη σκοποβολή και στη σωστή και ασφαλή χρήση των όπλων σύμφωνα με πρόγραμμα που καταρτίζεται σε συνεργασία με τις υπηρεσίες αυτές. Προϋποθέσεις χρησιμοποιήσεως όπλων Άρθρ.5.-1.Τα ειδικά όπλα χρησιμοποιούνται στις περιπτώσεις που δεν είναι δυνατή η σύλληψη ή η εξουδετέρωση ενός επικίνδυνου αδέσποτου ή ελεύθερα περιπλανόμενου ζώου, με τη χρησιμοποίηση συνήθων μέσων και μεθόδων (δίκτυα, απόχες και άλλα κατάλληλα μέσα). Ειδικότερα χρησιμοποιούνται για την αναισθητοποίηση ή ευθανασία των αγρίων σαρκοφάγων που κατασπαράσσουν παραγωγικά ζώα, καθώς και των σκύλων που συγκεντρώνονται γύρω από τα σφαγεία ή βρίσκονται στους χώρους μαζικής συγκεντρώσεως ή εναποθέσεως των απορριμμάτων. 2.Η χρησιμοποίηση των ειδικών όπλων επιτρέπεται στις πιο πάνω περιπτώσεις του δεύτερου εδαφίου παρ.1 του άρθρου αυτού εκτός κατοικημένων   περιοχών   και    μόνο κατ’  εξαίρε(Μετά τη σελ. 598,04(α) Σελ. 598,05 Τεύχος Ζ93-Σελ.137 Επιθεωρήσεις Κτηνιατρικής 17.Θ.γ.6 ση μπορεί να χρησιμοποιηθούν και εντός, αυτών. Στις περιπτώσεις αυτές λαμβάνονται πρόσθετα μέτρα ασφάλειας για να αποκλειστεί το ενδεχόμενο πρόκλησης ατυχημάτων. 